Diari Oficial de la Generalitat Valenciana


Sumari del DOGV 2616, del 31-10-1995 (1995/836626)

RESOLUCIÓ de 27 de setembre de 1995 de la Direcció General d'Indústria i Energia, per la qual s'autoritza una central de cogeneració a Natra Cacao, SL, al terme municipal de Quart de Poblet (València).
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2616

Data del DOGV
:   31-10-1995

Secció del DOGV
:   ALTRES DISPOSICIONS

Número del document
:   1995/836626


Data del document
:   27-09-1995

Organisme emissor
:   Conselleria d'Indústria i Comerç

Tipus de document
:   Resolució

RESOLUCIó de 27 de setembre de 1995 de la Direcció General d'Indústria i Energia, per la qual s'autoritza una central de cogeneració a Natra Cacao, SL, al terme municipal de Quart de Poblet (València).   
Vist l'expedient iniciat pel Servei Territorial d'Indústria i Energia de València a instància de Natra Cacao, S.L relatiu a l'autorització d'una central de cogeneració de 6.200 kW.  
Considerant que la sol·licitud d'autorització indicada ha seguit la tramitació establerta en el Decret 2617/1966 de 20 d'octubre sobre autorització d'instal·lacions elèctriques; en el Decret 2619/1966 d'aquesta mateixa data, sobre Expropiació Forçosa en matèria d'Instal·lacions Elèctriques i en el Decret 162/1990 de 15 d'octubre del Consell de la Generalitat Valenciana pel qual s'aprova el Reglament d'Impacte Ambiental i la Llei 2/1989 de 3 de març, de la Generalitat Valenciana sobre Impacte Ambiental.  
Considerant les al·legacions presentades en el període d'informació pública i l'estudi d'impacte ambiental.  
Considerant que amb data 21 de juny de 1995, la Conselleria de Medi Ambient formulà una declaració d'impacte ambiental en la qual s'estimava acceptable, només a efectes ambientals, la realització del projecte amb les condicions contingudes en l'estudi d'impacte ambiental i les prescripcions que es recullen en la part dispositiva d'aquesta resolució.  
Vist l'informe emés per l'òrgan instructor de l'expedient.  
Aquesta Direcció General resol:  
Primer  
Autoritzar a Natra Cacao, SL, al camí dels Fornets, s/n, al terme municipal de Quart de Poblet (València) una central de cogeneració, les característiques principals de la qual són les següents:  
- Motor de fuel: 8.480 CV (Nominal)  
- Generador del grup: 6.200 kW  
- Transformador elevador de tensió: 7.000 KVA  
- Motors auxiliars: indicats en el projecte.  
Segon  
Aprovar el projecte d'execució, i sotmetre'l a les següents condicions:  
1. Les obres s'hauran de realitzar d'acord amb el projecte presentat.  
2. El termini de posada en marxa serà de 6 mesos comptadors a partir de la notificació d'aquesta resolució.  
3. El titular comunicarà l'acabament de les obres al Servei Territorial d'Indústria i Energia de València a efectes de reconeixement definitiu i extensió de l'acta de posada en marxa.  
4. L'administració deixarà sense efecte aquesta resolució en qualsevol moment en què observe l'incompliment de les condicions que s'hi imposen.  
5. Condicions d'ordre mediambiental:  
a) L'oli del sistema de lubricació, els fangs del fuel com a combustible, possibles vessaments, filtres procedents dels circuits de trasbals de l'oli, i en general qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i lliurada a un gestor autoritzat, segons el que es disposa en el Reial Decret de 20 de juliol de 1988, núm. 833/1988, de residus tòxics i perillosos. Per ser productora de residus tòxics i perillosos, l'empresa estarà subjecta a tot allò que es disposa en l'anterior Reial Decret, així com en la Llei 20/1986 de 14 de maig.  
b) Les emissions de gasos a l'atmosfera estaran, en tot moment, dins dels límits marcats pel quadre 2.2 (Instal·lacions que utilitzen fuel-oil), de l'annex IV (nivells d'emissió de contaminants a l'atmosfera per a les principals activitats industrials potencialment contaminants de l'atmosfera), corresponents al Decret 833/1975, de 6 de febrer, pel qual es desenvolupa la Llei 38/1972, de 22 de desembre de protecció de l'ambient atmosfèric.  
   
c) Tots els gasos d'escapament procedents de la combustió en els motors, eixiran a l'exterior a través de fumerals que compliran en tot moment amb l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
   
d) Es dotarà la instal·lació de la infraestructura permanent que permeta, en qualsevol moment, la presa de mostres per al control, inspecció i vigilància del nivell d'emissions.  
e) S'incorporaran els silenciadors i els equips necessaris per a la reducció dels nivells sonors, de forma que no es transmeta a possibles habitatges, cases de camp i en general qualsevol edificació pròxima, més de 40 dB(A) diürns (de 8.00 a 22.00) ni més de 20 dB(A) nocturns (de 22.00 a 8.00).  
f) Es realitzarà un control semestral dels nivells i de la composició de gasos emesos a l'atmosfera per una empresa col·laboradora de l'administració. Aquest control complirà els requisits exigits en el decret 833/1975, de 6 de febrer, pel qual es desenvolupa la Llei 38/1972, de 22 de desembre, de Protecció de l'Ambient Atmosfèric, i els resultats s'enviaran a la Direcció General de Qualitat Ambiental.  
g) Per tal de reduir les emissions de NOx, s'aconsella la instal·lació d'un sistema catalític de reducció selectiva o un altre procediment anàleg, que elimine gran part del contingut de NOx dels gasos d'escapament. Segons es reflexa en l'estudi de la correcció de la contaminació està prevista la futura col·locació d'un catalitzador a base de NH3 que disminuirà les emissions d'òxids de nitrogen.  
Tercer  
Natra Cacao, SL sol·licitarà en el Servei Territorial d'Indústria i Energia de València el reconeixement i el registre en el règim especial d'instal·lacions de producció elèctrica, d'acord amb el que estableix l'article 2n de l'Ordre 11 de juliol de 1995 de la Conselleria d'Indústria, Comerç i Turisme (DOGV 20.07.95).  
Contra aquesta resolució, que no posa fi a la via administrativa, podrà interposar-se un recurs ordinari davant el conseller d'Indústria i Comerç, en el termini d'un mes comptador a partir del dia de la notificació d'aquesta resolució, de conformitat amb el que es disposa en l'article 114 en relació amb el 48 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.  
València, 27 de setembre de 1995.- El director general d'Indústria i Energia: José Luis Ramírez Sorribes.